Matlokito

Matlokito (: Matlockite) estas rara plumba halida mineralo, nomita laŭ la urbo Matlock en Derbyshire, Anglio, kie ĝi estis unue trovita en apuda minejo. Matlokito (ĥemia formulo: PbFCl) donas ĝian nomon al la matlokita grupo kiu konsistas el raraj mineraloj kun simila strukturo.

 Priskribo 
La mineralo, fluoroklorido de plumbo (formulo PbFCl), estis malkovrita iam ĉirkaŭ la fruaj 1800-aj jaroj ĉe Bage Mine en Bolehill, Derbyshire apud Matlock, kune kun specimenoj de fosgenito kaj anglesito. Kvankam fosgenito estis konata tiutempe, ŝajnas propable ke matlokito mem restis malestimita kiel nova mineralo dum kvindekkelk jaroj. La nomo estis donita de Greg en 1851.Phosgenite and Matlockite in Derbyshire (Part 1), T. Bridges, M.E. Smith, Journal of the Russell Society Volume 1, No. 2, p7-14, 1983 La unua mencio pri Matlokito povus esti en la Mineralogio de Derbyshire en 1802 de John MaweMawe, John. The Mineralogy of Derbyshire with a Description of the most Interesting Mines. 1802, London kie li donas detalan priskribon de fosgenito, kiu poste estas sekvata de mencio pri mineralo al kiu li referencas kiel "vitra plumbo" - priskribo kiu iom korespondas al la aspekto de matlokito. Ĝi estas hela, de diafana krem-flava koloro, sed peza havante denson kiu superas 7.1.

Tre granda specimeno 10 cm-ojn longa, kaj devenanta de Derbyshire, ekzistas en la kolektoj de la American Museum of Natural History.Frondell, Clifford. American Mineralogist, Vol 20, 469-473, 1935 7 cm specimeno estas trovebla en la kolekto de Muzeo kaj artgalerio de Derby.

Matlokito estis priraportita el nombro da lokoj depost ĝia malkovro en la "tip-loko" de Derbyshire. La mineralo estas ankaŭ trovata en Tiger, Arizono, Laurium en Grekio, minejo apud Essen en Germanio kaj proksime de Campiglia en Toskanio. Specimenoj estis ankaŭ trovitaj en lokoj de Sud-Afriko, Peruo, Ĉilio, Aŭstralio, Aŭstrio, Francio kaj Italio.

 Matlokita grupo 
La matlokita grupo konsistas el nombro da mineraloj kiuj partigas similan kristalan strukturon. La grupo inkluzivas bismuton, plumbajn aŭ kalciajn halidojn: bismoklito (BiO)Cl, daubréeito (BiO)(OH,Cl), laurionito PbCl(OH), paralaurionito PbCl(OH), rorisito CaFCl, zavarickito (BiO)F kaj la samnoma matlokito.

 Referencoj 

 Eksteraj ligiloj 

 Oficiala retejo de Muzeo kaj artgalerio de Derby 

Kategorio:Mineraloj
Kategorio:Muzeo kaj artgalerio de Derby